section_heading: Gospodarstvo
paragraph_text: Tijekom svoje su povijesti mještani Bazika svoje prihode ostvarivali uglavnom poljodjelskom aktivnošću. Pretežito se proizvode žitarice (kukuruz i pšenica), a u manjoj mjeri industrijsko bilje (soja) U uzgoju životinja prevladavaju svinjogojstvo i peradarstvo. Nekoć su govedarstvo i proizvodnja mlijeka imali značajan udio u ukupnoj poljoprivrednoj proizvodnji, ali danas tih djelatnosti gotova pa i nema. Općom industrijalizacijom i deagrarizacijskim procesima koji su se zbivali sredinom 70-ih godina 20. stoljeća dio stanovništva napustio je poljoprivrednu proizvodnju i zaposlio se u obližnjim gradovima. Taj se trend nastavio sve do konca 20. stoljeća kada su deagrarzacijski procesi bili još očitiji. Danas se poljoprivrednom proizvodnjom bavi malen postotak mještana i to uglavnom s diversificiranim usmjerenjem u proizvodnji. Ostali, veći, dio stanovništva zaposlen je u tzv. državnim poslovima (općina, županija, carina, policija, vojska i sl.) čime osiguravaju materijalnu egzistenciju za sebe i članove svoje obitelji.